Den efterlyste gerningsmand til skudepisoden i Sjællandsgade i Aalborg den 22. maj er anholdt i lufthavnen i Montpellier i Frankrig. Hans identitet er bekræftet. - Det er i forbindelse med vores internationale efterlysningen af manden, at han bliver taget i kontrollen i lufthavnen i Montpellier, siger politikommissær Lars Nørskov Jørgensen til TV2/Nord. Nu venter Nordjyllands Politi bare på at få manden udleveret til retsforfølgelse i Danmark. - Nu skal vi have sat gang i det franske retssystem. Det fungerer jo en del anderledes end vores. Men der plejer ikke at være problemer, siger Lars Nørskov Jørgensen til TV2/Nord. Hvor lang tid der går, før manden er tilbage i Danmark, vides endnu ikke. (Opdateret)

Referat:
Den efterlyste gerningsmand til skudepisoden i Aalborg den 22. maj er anholdt i Frankrig. (Opdateret)